അജന്ത പെരേര

ശ്രീലങ്കയിലെ അക്കാദമികും ശാസ്ത്രജ്ഞയും യൂണിവേഴ്സിറ്റി ലക്ചററും പരിസ്ഥിതി പ്രവർത്തകയും രാഷ്ട്രീയക്കാരിയുമാണ് അജന്ത വിജെസിംഗെ പെരേര (സിംഹള:  අජන්තා පෙරේරා)ശ്രീലങ്കയിലെ മാലിന്യ പ്രതിസന്ധി അവസാനിപ്പിക്കാനുള്ള ശ്രമങ്ങൾക്ക് പേരുകേട്ട അവർക്ക് മാലിന്യ രാജ്ഞി എന്ന് വിളിപ്പേരുണ്ട്.മാലിന്യ പ്രതിസന്ധി പരിഹരിക്കുന്നതിനായി നാഷണൽ പ്രോഗ്രാം ഓൺ റിസൈക്ലിങ് ഓഫ് സോളിഡ് വേസ്റ്റ് അവർ സ്ഥാപിച്ചു. 
 ആദ്യകാല ജീവിതവും വിദ്യാഭ്യാസവും 
അജന്ത പെരേര ഇംഗ്ലണ്ടിൽ ഉന്നത പഠനം പൂർത്തിയാക്കി 23-ാം വയസ്സിൽ ശ്രീലങ്കയിലേക്ക് മടങ്ങി. ബയോകെമിസ്ട്രി, ഫിസിയോളജി, സുവോളജി എന്നിവയിൽ അസിസ്റ്റന്റ് ലക്ചററായി കെലാനിയ സർവകലാശാലയിൽ ചേർന്നു. കൊളംബോ സർവകലാശാലയിൽ എൻവയോൺമെന്റൽ സ്റ്റഡീസിൽ സീനിയർ ലക്ചററായി ജോലിയിൽ പ്രവേശിച്ചു.  
 കരിയർ 
ശ്രീലങ്കയിലും ഫിജിയിലും നിരവധി മന്ത്രാലയങ്ങളിൽ വിദഗ്ധയായി അജന്ത പ്രവർത്തിച്ചിട്ടുണ്ട്. രാജ്യത്തെ ഖരമാലിന്യങ്ങൾക്കായി റീസൈക്ലിംഗ് മാനേജ്മെന്റ് തന്ത്രം മെനയുന്നതിനായി അവർ ഇപ്പോൾ പ്രവർത്തിക്കുന്നു.  2019 ൽ രാഷ്ട്രീയത്തിൽ താൽപര്യം പ്രകടിപ്പിച്ച അവർ 2019 ലെ പ്രസിഡന്റ് തിരഞ്ഞെടുപ്പിൽ ശ്രീലങ്കയിലെ സോഷ്യലിസ്റ്റ് പാർട്ടിക്ക് വേണ്ടി മത്സരിക്കുകയും 27,572 വോട്ടുകൾ നേടുകയും ചെയ്തു.അജന്ത  20 വർഷത്തിനുശേഷം തിരഞ്ഞെടുപ്പിൽ മത്സരിക്കുന്ന ആദ്യ വനിതാ പ്രസിഡന്റ് സ്ഥാനാർത്ഥിയായി.

2020 ഫെബ്രുവരിയിൽ യു‌എൻ‌പി നേതാവ് റനിൽ വിക്രമസിംഗെ നിർദ്ദേശിച്ചതിനെ തുടർന്ന് അവർ യു‌എൻ‌പി പാർട്ടിയിൽ ചേർന്നു. മുത്തച്ഛനും പാർട്ടിയെ പ്രതിനിധീകരിച്ചിട്ടുണ്ടെന്ന് അവർ പറഞ്ഞു. കൊളംബോ ജില്ലയിൽ നിന്നുള്ള യുണൈറ്റഡ് നാഷണൽ പാർട്ടിയെ പ്രതിനിധീകരിച്ച് 2020 ലെ ശ്രീലങ്കൻ പാർലമെന്റ് തിരഞ്ഞെടുപ്പിലും അവർ മത്സരിച്ചു.

 അവലംബം

വർഗ്ഗം:ശ്രീലങ്കൻ പരിസ്ഥിതി പ്രവർത്തകർ
വർഗ്ഗം:ശ്രീലങ്കൻ വനിതാ ശാസ്ത്രജ്ഞർ
വർഗ്ഗം:1963-ൽ ജനിച്ചവർ